Nog ŉ bekende kunswerk loop deur onder aktivisteDie aktiviste het Woensdag op Andy Warhol se afdrukke toegesak. (Foto: Stop Fossil Fuel Subsidies/Twitter) Nog ŉ bekende kunswerk het Woensdag onder omgewingsaktiviste deurgeloop – glo in protes teen die wêreld se klimaatkrisis. Die aktiviste het onder meer hul hande aan die deursigtige omslae van die kunstenaar Andy Warhol se bekende skermafdrukke “Campbell’s Soup” vasgegom. Dié afdrukke word by die Nasionale Galery van Australië in Canberra uitgestal. Die betogers het ook graffiti op die omslae van die afdrukke geteken. Volgens die galery is die omslae skoongemaak en daar is geen permanente skade nie. Die jongste protesoptog is deur ŉ groep wat hulself Stop Fossil Fuel Subsidies Australia noem. Dit is die jongste betoging oor klimaatsverandering in ŉ reeks betogings wat reeds talle bekende kunswerke oor die wêreld heen geteiken het. Twee klimaataktiviste het verlede maand hul hande aan die omslag van ŉ Pablo Picasso-skildery in ŉ Melbourne-kunsgalery vasgegom. Voor dit is tamatiesop oor Vincent van Gogh se “Sonneblomme”-skildery in die Nasionale Galery in Londen uitgegooi. Enkele dae later is kapokaartappels op ŉ Claude Monet-skildery in ŉ Duitse museum uitgegooi. ŉ Wasbeeld van Brittanje se koning Charles III is ook by die Madame Tussauds-museum in Londen met sjokoladekoek besmeer. Die Nasionale Galery in Australië het ná die jongste voorval kortliks gesê dat hy nie dié soort dade goedkeur nie “en sal nie verder kommentaar hieroor lewer nie”. Warhol se “Campbell’s Soup”-skermafdrukke is in die 1960’s gemaak en bly een van die mees herkenbare simbole van die Amerikaanse popkunsbeweging. Volgens die betogers het hulle spesifiek hierdie afdrukke geteiken om die “gevaar van kapitalisme” uit te lig. “Andy Warhol het in hierdie ikoniese reeks verbruikerswese uitgebeeld wat mal geword het en nou het kapitalisme mal geword,” het Bonnie Cassen van Stop Fossil Fuel Subsidies Australia in ŉ verklaring gesê. “Gesinne moet kies tussen medisyne en kos vir hul kinders, terwyl fossielbrandstofmaatskappye rekordwinste verdien.” Die organisasie het video’s van sy betoging op sosiale media gedeel en bygevoeg dat die Australiese regering derduisende dollar betaal om fossielbrandstowwe te subsidieer. The writing is on the wall! Or the glass at least. #StopFossilFuelSubsidies now! Get the “Picture?!#Warhol exhibition at the Australian National Gallery @NatGalleryAus Canberra#A22Network #ClimateCrisis #ArtProtest #StopFFSubsidies #AusPol2022 @GeorgeMonbiot @firstdogonmoon pic.twitter.com/yl99h0DoYo — Stop Fossil Fuel Subsidies (@stopffsubsidies) November 9, 2022 Stop Fossil Fuel Subsidies is highlighting the danger of capitalism by glueing onto Andy Warhol. Art depicting consumerism gone mad. While Australians starve, Government pays $22,000 a minute to subsidise fossil fuels. #StopFFS #Auspol #Cop27 #ClimateCrisis #FireproofAustralia pic.twitter.com/acSbRO1mWs — Stop Fossil Fuel Subsidies (@stopffsubsidies) November 9, 2022